II. Tapakgsit nakalimakgtaya tamakxtumitni lilakkaxtlawanlilatamat xala ju'u xlakata natakgalhi lilakxtúm maklakaskinit xlakata tlan natatlawa xtatlawankan nachuna' nalhka niku natakilhawaka ixtalaktlawkan tamakxtumitni lilakkaxtlawanlilatamat chu ixpulatapulinkan xalilhkayawan, nakalimakgtayakan tumin xakakapulhuwa chu kaj atksu tumin xalikstu.
Talaktláw xakakapulhuwa xalaktamakxtumitni lilakkaxtlawanlilatamat nema nitamakgatsankga ixtatsokgnikan akxni titaxtokgo makgatunu lilhkayawan, nalimakgtumikan tumin nema lilhkakanit nalakkla nak ixtatlawkan xalikanikxniwa, nema limaklhtinankan litalhkatayan nak pulhkayawan, chu nema litalhkanita ama lakkla. Namakamastakan chuné lawan limapakgsin:|a) Xatalaktlaw xakakapulhuwa nema natalilakgtaxtutamá nak ixtatlawkan kakanikxniwa nalakpulhkawalikan kata kata, namalhuwikan chu natatiyanikan wakg nema tatatsokgnít tachixkuwit nak putalhkan nak lilhkayawan lata kitsispuxam natatiyanikan tutumpuxamakukitsis nema xalikta taskgaw nema tlawama nak ixkilhpulakni lipulatamatni. Lata kitsis puxam natatiyanikan puxamakaw nema nataxtuyacha La uchu waw ukú, já'e tumín natatapitsi akxtum tamakxtumitni lilakkaxtlawanlilatamat chu xatutumpuxamakaw nema kgalhtaxtu natatiyaikan latamakglhtasilh lilhkan nak ixpulhkakan ixlakkaxtlawananín tapakgsit nema ukú titaxtulh.|b) Xatalaktlaw xakakapulhuwa nema namaklakaskinkán ixlimakglhtinankán lilhkayawan akxni kata natalhkataya Lanka Puxku xtapakgsit tachixkuwit, ixtalakkaxtlawananíntapakgsit, natamataxtuka itat xlakata xatalaktlaw kakapulhuwa nema lakgchán putunu xatamakxtumitni lilakkaxtlawanlilatamat nema ta'aman tamaklakaskin nak ixlitlawatkan ama kata: akni watiya amaka kalhkayawakan ixlakkaxtlawananín tapakgsit xalipulatamatni, lata kitsis puxam watiya natatiyanikan puxamakaw xlakata nema natamaklakaskin nak ixtatlawatkan.|c) Xatalaktlaw xakakapulhuwa nema litlawakán xatalhkantatlaw, nema lipakgtanú xalitakgalhtawakga, xatamasín, taputsan xalilakgtaxtutaman chu ixlilakkaxlanalilatamat, nachuná litum taskujut xálilakgatsokgni, nalitamakgtaya lata kitsis puxam natatiyanikan akgtutu xlakata lata wakg xatalaktlaw xalikakapulhuwa nema maktini kata kata nak ixtalaktlaw xtatlawkan. Lata kitsis puxam nema uku lichinaw natatiyanikan puxamakaw xlakata la uchu lichiwinaw, lakxtum natatapitsi nak tamakxtumitni lilakkaxtlawanlilatamat chu lata kitsis puxam natiyanikan puxamakaw xlakata latalhkan, natakgpitsi nak tamakxtumitni lilakkaxtlawanlilatamat chu tutumpuxam xlakata nema kgalhtaxtú natapitsi lata tamakgltinalh litalhkayawan nema uku titaxtulh.|Tapakgsit nawan la nakamakamaxkikan tumin tamakxtumitni lilakkaxtlawanlilatamat nema ama lakkla akxni kalaksakxtukan titatayaputun chu xpulatapulinkan nak xalitalhkayawan. Pewalitum tapakgsit na lhkawali la watiya natamasta tumin titapakgtanunit nak ama tamakxtumit, já'e ninalakatisalá, lata kitsispuxam natatiyanikan akgkaw xlakata lata nikitapekgxa talaktlaw nema talhkan awatiya xpulatapulin xapuxku xtapakgsittachixkuwit , nachuna nawan la nali'an chu' la natawala xatamakgtakgalhni niku mimacha xatumín chu nikula laktlawamaka, nanalhkawali tapatit nema nawalinikan tiku nimakgantuxti já'e tapakgsit.|Nachuna litum, tapakgsit nahlka la natataxtuni nak ixlitlawatkan tamakxtumitni lilakkaxtlawanlilatamat nema natamakgatsankga xtatsokgnikan chu tuku takgalhi natatamakgxtakga lipulatamatni.